सामग्री: अल-क़ायदा समर्थक एक वेबसाइट पर दिए गए संदेश में कहा गया है, "सारे परिसर, अड्डे और परिवहन के साधन, ख़ास कर पश्चिमी देशों और अमरीका के विमान सीधा निशाना होंगे."

इसमें मुसलमानों से पश्चिमी देशों के नागरिकों और उनके आवासीय परिसरों से दूर रहने को कहा गया है.

ये अभी स्पष्ट नहीं है कि क्या बयान सचमुच में अल-क़ायदा की तरफ़ से आया है.

बयान जारी करने वाले की नाम की जगह 'अरब प्रायद्वीप पर मौजूद अल-क़ायदा' लिखा गया है.

ग़ौरतलब है कि मई के अंत में सऊदी अरब के खोबर शहर में एक आवासीय परिसर पर चरमपंथी हमले और बाद की कार्रवाई में 22 लोग मारे गए थे.

मरने वालों में अमरीका, इटली और ब्रिटेन के एक-एक नागरिक शामिल हैं.

और रविवार को चरमपंथियों ने रियाद में बीबीसी की एक टीम को निशाना बनाया. हमले में बीबीसी के लिए काम कर रहे एक कैमरामैन की मौत हो गई, जबकि बीबीसी के सुरक्षा संवाददाता बुरी तरह घायल हो गए.

प्रेक्षकों के अनुसार एयलाइनों पर हमले की ताज़ा धमकी से विमानन उद्योग की चिंताएँ और बढ़ेंगी जो पहले ही 11 सितंबर के हमले के बाद से सुरक्षा उपायों पर विशेष ध्यान दे रहा है.

\nपिछली सामग्री को संक्षेप में निम्नानुसार किया जा सकता है:
सउदी अरब में अल-क़ायदा से जुड़े चरमपंथियों ने कथित रूप से धमकी दी है कि अमरीका और पश्चिमी देश के विमानों और अन्य परिवहन साधनों को निशाना बनाया जाएगा.